**Relevans**: Denne artikkelen omtaler et emne som kan ha tvilsom relevans for Wikipedia. Artikkelen bør endres slik at det fremkommer hvorfor emnet er relevant for Wikipedia, ellers kan den bli slettet. Angitt grunn: *Et lite kjent kunstgalleri med begrenset utstillingsvirksomhet.*
**Tenthaus Oslo** er et kunstnerkollektiv og et visningssted for kunst på Maridalsveien 3 i Oslo, initiert av Helen Eriksen, Stefan Schröder og Ebba Moi i 2011.

Bakgrunn
--------

Tenthaus Oslo er resultat av flere forprosjekter, blant annet Kunstnerne på Sinsen skole (2009) og Alt for Hersleb (2011). I 2010 hadde kunstnerne atelier på Hersleb skole, og fra 2011 til 2013 på Sofienberg skole.

Virksomhet
----------

Visningsstedet Tenthaus Oslo har årlig 4-6 utstillinger og en rekke workshops. Kunstnerne har i forbindelse med utstillingene workshops og samtaler med elever fra grunnskoleavdelingen ved Hersleb videregående skole. 

Blant kunstnerne som har stilt ut på Tenthaus Oslo er: 

* Mona Brekke (NO)
* Walter van Broekhuizen (NL)
* Tor Børresen (NO)
* Leo Fitzmaurice (UK)
* Simone Zaugg (CH)
* Siri Austeen (NO)
* Pfelder (DE)
* Kristin Günther
* antipodes cafe
* Unni Gjertsen (NO)
* Torgeir Husevaag (NO)
* Sille Storihle (NO)
* Jana Winderen (NO)
* Shwan Dler Qaradaki & Behjat Omar Abdolla
* Amelia Beavis-Harrison (UK),
* Kristine Halmrast (NO)
* Kirsty Kross (AU)
* Johnny Herbert (UK)
* True Solvang Vevatne (NO)
* Mariken Kramer
* Germain Ngoma (ZA/NO)
* Ingrid Lønningdal (NO)
* Hilde Honerud (NO)
* Per Jonas Lindström (SE)

Publikasjonen *Tenthaus Toolkit – kunstnere i skolen* - ble utgitt i 2016. Der presenterte kunstnerne i kollektivet sine erfaringer med å arbeide med kunst i skolen, og diskuterte om skolen er et relevant arbeidssted for billedkunstnere og om fremtidige skoler trenger atelierer hvor kunstneren får et arbeidssted og skolen og elevene får arbeidslivspraksis hos en kunstner.

I 2017 ble Tenthaus Oslo nominert til Visible Award.[]

I 2021 mottok kollektivet Oslo Opens hederspris for deres innsats for kunstneres arbeidsvilkår og for arbeidet med å formidle samtidskunst til et bredt publikum, spesielt barn og unge. Juryen uttalte i den forbindelse:

> «Med årets hederspris ønsker styret i Oslo Open å gi en velfortjent oppmerksomhet og anerkjennelse til kunstnerkollektivet Tenthaus for deres iherdige arbeid med å bringe kunsten ut i samfunnet generelt, og til unge mennesker spesielt, gjennom det siste tiåret.»
> 
> 

Oslo Opens hederspris 2021 ble utdelt av kulturbyråd Omar Samy Gamal (SV).

I 2023 var Tenthaus kuratorgruppe for biennalen MOMENTUM 12, med tittelen *Together as Gather* på Galleri F15 i Moss. F 15s direktør Dag Aak Sveinar uttalte at han så fram til å se hvordan et sosialt engasjert kunstkollektiv ville skape forbindelser til innbyggerne i Moss. Kunstanmelder i *Periskop* Ruth Hege Halstensen skrev om kurateringen av biennalen: «Ønsket om å danne plattformer for bærekraftig felleskap, læring, utforsking og produksjon skal ligge som et viktig premiss for Tenthaus sin tilnærming til *Together as to gather*»; Halstensen beskrev videre hvordan kunstnergruppen blant annet hadde gjennomført street art-relaterte prosjekter ved barneskoler og videregående skoler, som publikum fikk se resultatene av under biennalen.

Tenthaus var samarbeidspartner for Tegnetriennalen 2023: *All That Lies Between*, kuratert av Tegnerforbundets daglige leder Hilde Lunde og billedkunstnerne Ottar Karlsen og Roddy Bell, over fire utstillinger, i fem ulike lokaler og med 63 kunstnere. Utstillingen på Tenthaus hadde tittelen *Bitácora,* og viste verk av 28 kunstnere og et bidrag fra FUKT Magazine.

Referanser
----------

1. ↑  «Tenthaus Toolkit kunstnere i skolen - PDF Free Download». *docplayer.me*. Besøkt 16. februar 2022.
2. 1 2  «Oslo Opens hederspris: Vinneren av Oslo Opens hederspris 2021 er Tenthaus». *Oslo Open*. 2021. Besøkt 22. januar 2024. «Med årets hederspris ønsker styret i Oslo Open å gi en velfortjent oppmerksomhet og anerkjennelse til kunstnerkollektivet Tenthaus for deres iherdige arbeid med å bringe kunsten ut i samfunnet generelt, og til unge mennesker spesielt, gjennom det siste tiåret.»
3. 1 2  «News: MOMENTUM announces Tenthaus as curator for its 2023 edition». *Biennial Foundation* **(engelsk)**. 24. juni 2022. Besøkt 15. desember 2023.
4. ↑  Halstensen, Ruth Hege (4. august 2023). «Tenthaus på Momentum: Kunsten å samarbeide». *Periskop*. Besøkt 15. desember 2023.
5. 1 2  Flom, Tiril (14. september 2023). «– Ment å skifte form hele tiden». *kunstavisen.no*. Besøkt 15. desember 2023. «Årets kuratorteam består av Tegnerforbundets daglige leder Hilde Lunde, billedkunstner Ottar Karlsen, som for tiden stiller ut på Høstutstillingen, og billedkunstner Roddy Bell. Kuratorene har samarbeidet med Nasjonalmuseet, Deichman Bjørvika og kunstnerkollektivet Tenthaus.»

Eksterne lenker
---------------

* Tenthaus Oslo
* Tenthaus Toolkit – kunstnere i skolen